<classify> KUKAMILIKA kwa chumba maalum cha upasuaji cha watoto wenye vichwa vikubwa na mgongo wazi katika Taasisi ya Mifupa Muhimbili MOI, jijini Dar es Salaam kumeboresha utoaji wa huduma hiyo.Kwa sasa MOI ina uwezo wa kuhudumia watoto 25 kwa wiki kutoka tisa, shukrani kwa uwepo wa chumba hicho maalum kwa watoto.Chumba hicho kinafikisha idadi ya vyumba vya upasuaji kufika 9 kutoka nane vilivyokuwepo awali katia taasisi hiyo ambayo hupokea wagonjwa wengi wenye matatizo hayo kwa watoto na pia mengine ya mifupa.Afisa habari wa MOI, Patrick Mvungi amesema chumba hicho kitasaidia upasuaji kufanyika kila siku tofauti na awali ambapo ilikuwa ikitengwa siku.  <topic>: KITAIFA 